બધી જ રીતે જોવા જઈએ તો આ એકવીસમી સદીનો માણસ મોટાભાગે ઓનલાઈન જ જીવતો હોય છે. પોતાના સુખ દુઃખ, મનની વાતો, કેટલાક પ્રશ્નો ઓનલાઈન જ વહેંચતો હોય છે. તે જાણે છે કે પોતાની તકલીફોનું સમાધાન તેને ઓનલાઈન નથી મળવાનું તે છતાં તેને ઓનલાઈન રહેવું, ઓનલાઈન સંબંધો બનાવવા ગમે છે. કોઈ એક પક્ષ તરફથી લાગણી દુભાતાં તે થોડો સમય ઓફલાઇન થઈ જાય પણ સતત ઓનલાઈન જીવનારી વ્યક્તિ બહુ લાંબો સમય ઓફલાઇન જીવી જ નથી શકતી. અત્યારે ફેક આઇડીનું પણ ચલણ વધ્યું છે. માટે દુનિયાને બતાવવા માટે પોતાનું મુખ્ય આઈડી બંધ રાખશે પણ છાના ખૂણે તે બીજી આઈડી દ્વારા બીજા લોકો શું કરે છે તેના ઉપર નજર રાખતા જ હોય છે.